News Update: ไทยเบฟเตรียมทำ IPO ธุรกิจเบียร์ ดัน BeerCo ผู้ผลิต ‘เบียร์ช้าง’ เข้าตลาดหุ้นสิงคโปร์ คาดระดมทุนมูลค่ากว่า 6.4 หมื่นล้านบาท IPO ครั้งใหญ่สุดในรอบทศวรรษของสิงคโปร์ - FINNOMENA
ไทยเบฟเตรียม IPO ธุรกิจเบียร์ ‘BeerCo’ เข้าตลาดหุ้นสิงคโปร์อีกครั้ง หลังเลื่อนไป 2 รอบ จากผลกระทบของโควิด-19
22 ก.พ. 2565

ไทยเบฟเตรียม IPO ธุรกิจเบียร์ ‘BeerCo’ เข้าตลาดหุ้นสิงคโปร์อีกครั้ง หลังเลื่อนไป 2 รอบ จากผลกระทบของโควิด-19
ผู้เกี่ยวข้องกับเรื่องนี้กล่าวว่า บริษัทไทยเบฟของเจ้าสัวเจริญ สิริวัฒนภักดี กำลังทำงานร่วมกับที่ปรึกษาทางการเงินเพื่อสำรวจความสนใจของนักลงทุนในบริษัท BeerCo
โดยไทยเบฟต้องการเงินระดมทุนประมาณ 2,000 ล้านดอลลาร์ หรือประมาณ 64,800 ล้านบาท จากการ IPO ในสิงคโปร์ ซึ่งนี่จะเป็นการขายหุ้น IPO ครั้งใหญ่ที่สุดในรอบทศวรรษของสิงคโปร์ และคาดว่ามูลค่าบริษัทอาจสูงถึง 10,000 ล้านดอลลาร์
ข่าวดังกล่าวส่งผลให้วันนี้ (22 ก.พ.) ราคาหุ้น ThaiBev ในตลาดหุ้นสิงคโปร์ร่วงเพิ่ม 0.7% หลังร่วงมาแล้ว 2.9%
ผู้เกี่ยวข้องกับเรื่องนี้กล่าวว่า การ IPO จะเกิดขึ้นเร็วๆ นี้ โดยอาจเป็นในช่วงไตรมาส 2 ของปีนี้ หรือไตรมาส 3 ของปีงบการเงินบริษัท โดยบริษัทจะต้องอัปเดตงบการเงินต่อตลาดหลักทรัพย์สิงคโปร์ก่อนที่จะกลับมา IPO อีกครั้ง
ก่อนหน้านี้ในเดือน ก.ย. ปีที่แล้ว ‘ฐาปน สิริวัฒนภักดี’ ซีอีโอของไทยเบฟ ให้สัมภาษณ์ว่า การ IPO ในตลาดหลักทรัพย์สิงคโปร์จะเกิดแน่นอน แต่จะเป็นเมื่อไรนั้นขึ้นอยู่กับจังหวะเวลาและความพร้อมของสถานการณ์
BeerCo วางแผน IPO ครั้งแรกในเดือน พ.ค. 2020 แต่ได้รับผลกระทบจากการล็อกดาวน์ของไทยในช่วงเริ่มต้นการแพร่ระบาด ขณะที่ความพยายามในครั้งที่ 2 ถูกเลื่อนจากการแพร่ระบาดครั้งใหญ่ที่สุดของไทยในเดือน เม.ย.
BeerCo คือบริษัทที่รวมธุรกิจเบียร์เฉพาะส่วนที่ผลิตและจัดจำหน่ายในไทยและเวียดนาม ซึ่งประกอบไปด้วย ช้าง, อาชา, เฟเดอร์บรอย แทปเปอร์, แบล็ค ดราก้อน, ฮันทส์แมน รวมถึงแบรนด์ไซ่ง่อนเบียร์ในเวียดนามที่ประกอบไปด้วย Bia Saigon Gold, Bia Saigon Special, Bia Saigon Export, Bia Saigon Lager และ 333
อ้างอิง: https://www.bloomberg.com/news/articles/2022-02-22/thaibev-said-to-resume-work-on-unit-s-2-billion-singapore-ipo?srnd=premium-asia&sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
BeerCo
News Update
เบียร์ช้าง
ไทยเบฟ
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA